ક્યારેક ઉઝબેકિસ્તાન જવાનું થાય તો… મિનિમમ અઠવાડિયા માટે જજો, એથી વધુ દિવસ હોય તો અતિ ઉત્તમ. તાશ્કંદ, સમરકંદ અને બુખારા (આપણું બુખારા બાકી, એટલે કદાચ પાછા થવાનું થાય તો વાહ…) અચૂક માણજો. ભાષાની તકલીફ છે તેથી ગાઇડ કરી લેજો. રાતના ટેક્સી મળવામાં તકલીફ થઈ શકે એટલે ફરવા નીકળો તો જરા ધ્યાન રાખજો, સ્થાનિક ચલણ સોમ એટલું જ ખરીદજો જેટલું વાપરી શકો, અન્યથા સિલક સોમ સ્વદેશ લાવવા પડી શકે છે, શાકાહારી ભોજનના વિકલ્પ ઓછા છે, તેથી બરાબર ધ્યાન રાખજો, તાશ્કંદની ચોરસુ બજાર અને સમરકંદની સિઆબ બજારમાં જવાનું જ, અને ભાવતાલએખ કરવાના આનંદને માણતાં માણતાં શૉપિંગ કરવાની, સૂકામેવા ખરીદજો અને ત્યાં હોવ ત્યારે, જો મોસમ હોય તો, પેટ ભરીને ચેરી અને સ્ટ્રૉબેરી માણજો (આપણે ત્યાં લીંબુ-મરચાં વેચાય તેમ ત્યાં ચેરી-સ્ટ્રૉબેરી વેચાય), તાશ્કંદમાં લૅ ગ્રાન્દે પ્લાઝા હૉટેલમાં બુકિંગ ટાળવું (નામ બડે ઔર દર્શન છોટેથી પણ ખરાબ છે)…